**Тәжірибемен бөлісу**

2022 жылдың 4 қараша күні Шақат орта жалпы білім беру мектебінің базасында Павлодар ауданы білім беру бөлімі мен Павлодар қаласы дарынды балаларға арналған № 3 гимназия мектебі өзара ынтымақтастық шеңберіндегі «Кәсіби әрекеттестік, тиімділікке апаратын жол» атты семинар – практикум өтті.

Семинарға білім беру бөлім басшысы З.Ж. Калиева, Павлодар қаласы дарынды балаларға арналған № 3 гимназия директоры К.М. Куспекова және орынбасарлары, гимназия пән мұғалімдері, дебат клубының, дарынды балалармен жұмыс жетекшілері, аудан мектептерінің директорлары, пән мұғалімдері, 11 сынып оқушылары қатысты.

Тәжірибе бөлісу білім беру мен тәрбие жүйесіндегі жаңашыл әдіс-тәсілдерді, оқыту құралдарын, жаңа педагогикалық және білім беру технологияларын ізденуге, қолдануға әдістендіру мақсатында өткізілді.

Гимназия ұжымы жоғары деңгейде шебер – сыныптарын мектеп басшыларына, оқу ісінің меңгерушілеріне, дебат және дарынды оқушыларының жетекшілеріне көрсетіп, 11 сынып оқушыларына қорытынды аттестатауға, ҰБТ кеңес сабақтарын орыс тілі, математика, тарих пәндері бойынша өткізді.